Rjapkata plesawka

Rjapkata plesawka (Moehringia trinervia) je rostlina ze swójby  nalikowych rostlinow (Caryophyllaceae). 

 Wopisanje 
Rjapkata plesawka je jednolětna rostlina abo trajne zelo, kotrež docpěwa wysokosć wot 10 hač 30 cm.

Stołpik je postupowacy a krótko kosmaty.

Łopjena su přećiwostejne a docpěwaja dołhosć wot 6 hač 30 cm. Wone maja tři, rědko pjeć bóčnych nerwow. Delnje łopjena su dołho stołpikate, mjeztym zo hornje łopješka su krótko stołpikate, jejkojte a kónčkojte. Wone so w přez-swětle punktowane zdaja.

Kćěje wot meje hač julija. Běłe kćenja su njenahladne, docpěwaja šěrokosć wot 5 hač 6 mm a steja w rozporach abo po wjacorych na kóncu hałuzy. Keluškowe łopješka su třinerwne, krótko kosmate a dwójce tak dołhe kaž njerozdźělene krónowe łopješka.

 Stejnišćo 
Rosće w lisćowych a jehlinowych lěsach z podrostom, na lěsnych wosykach a na lěsnych pućach. Preferuje zwjetša bjezwapnowe, čumpate hlinjane pódy.

 Rozšěrjenje 
Rostlina je w nimale cyłej Europje rozšěrjena, při čimž w juhu  jenož w horinach wustupuje.

 Noty 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 52 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 136 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Nalikowe rostliny